##  עיריית בת ים

 ‏3 ספטמבר 2020

 **עיריית בת-ים**

### **מכרז פומבי 57/20 לתפקיד**

|  |  |
| --- | --- |
| **היחידה:**  | הנדסה |
| **תיאור המשרה:**  | מנהל/ת מח' פיקוח על הבניה באגף ההנדסה |
| **דרגת המשרה ודירוגה:**  | ע"פ הסכם קיבוצי / חוזה בכירים בכפוף לאישור משרד הפנים |
| **היקף העסקה:**  | 100% |
| **סוג המכרז:** | פומבי |
| **תיאור תפקיד:** | ניהול מחלקת פיקוח על הבניה, ביצוע מעקב ובדיקת התאמת עבודות הבנייה ברחבי העיר להיתרי הבניה. תיאום, ריכוז ומעקב על חריגות בניה מול מחלקת רישוי והמחלקה המשפטית. סיור, פיקוח ומתן חוות דעת על חריגות בניה כולל צווי הפסקת עבודה וצווי הריסה. הכנת כתבי תביעה למחלקה המשפטית והשתתפות בבתי משפט במסגרת אכיפת חוק התכנון והבניה. ביצוע ביקורת לקראת הוצאת טופס 4 ותעודת גמר. חוות דעת למבנים לפני הוועדות, לרישוי עסקים ולרישום בטאבו. טיפול במבנים מול הטאבו. |
| **תנאי סף:** | 1. **השכלה ודרישות מקצועיות**

בעל/ת תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ. רצוי בתחומים הבאים: משפטים, הנדסת בניין/אדריכלות, הנדסאי בנין/אדריכלות, גאוגרפיה, או תכנון עירוני או אזורי. יתרון לבעלי תואר אקדמי שני בתחומים האמורים לעיל.**או** הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג 2012 באותם תחומים **או** אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר) **. (יש לצרף תעודה)**1. **ניסיון**

עבור בעל תואר שני או תואר ראשון בהנדסה או באדריכלות: 3 שנות ניסיון בתחום הפיקוח והאכיפה כמפקח תכנון ובנייה מוסמך או שלוש שנות ניסיון כחוקר בגוף ציבורי מוכר או שלוש שנות ניסיון בפיקוח או אכיפה בתחומים סביבתיים.**(יש לצרף אישורי העסקה)**עבור בעל תואר ראשון: 4 שנות ניסיון בתחומים המפורטים לעיל **( יש לצרף אישורי העסקה )**עבור הנדסאי רשום: 5 שנות ניסיון בתחומים המפורטים לעיל **( יש לצרף אישורי העסקה )**עבור טכנאי מוסמך: 6 שנות ניסיון בתחומים המפורטים לעיל **( יש לצרף אישורי העסקה )**ניסיון מעשי בוועדה מקומית לתכנון ובנייה או ברשות מקומית – יתרון.ניסיון בניהול צוות עובדים – יתרון.1. **דרישות נוספות**
2. מועמד שאינו בעל הסמכת מפקח בכיר של היחידה הארצית, יחויב בנוסף לעבור בהצלחה קורס הכשרה למפקחים בכירים, לא יאוחר משנה מתחילת המינוי.
3. מועמד יחויב לסיים בהצלחה קורס הכשרה למנהלי פיקוח, לא יאוחר משנה וחצי מתחילת מינויו.
4. ידע בחוקי התכנון, הבניה והתקנות כולל הליכים סטטוטוריים.
5. תעודת יושר (תעודה בדבר היעדר רישום פלילי)
6. רישיון נהיגה ורכב בתוקף.
 |
| **מאפייני עשייה ייחודיים לתפקיד:** | 1. בריאות תקינה וכושר גופני ברמה טובה
2. עבודה בשעות לא שגרתיות
3. כושר ניהול, ארגון ותאום.
4. כושר הבעה בכתב ובע"פ ברמה גבוהה בשפה העברית
5. יכולת ייצוג בפני גורמים חיצוניים
6. ידע במחשב בתוכנת ה - OFFICE
 |
| **כפיפות:**  | מהנדסת העירייה  |

**מנהל/ת מח' פיקוח על הבניה באגף ההנדסה**

## הערות:

1. **בקשה שתוגש ללא תעודות/ אישורים רלוונטיים לא תידון**.
2. **יש למלא ולצרף טופס הצהרה על קרובי משפחה בעיריית בת ים (קישור באתר המכרזים של עיריית בת ים)**.
3. הזוכה במכרז מתקבל/ת לתקופת ניסיון של שנתיים בה יבחנו כישוריו/ה  עפ"י חוות דעתו של הממונה הישיר.
4. יתכנו שינויים בתיאור התפקיד בהתאם לשינוי מבנה ארגוני ו/או צורכי המערכת.
5. בכל מקום בו נאמר בלשון זכר, הכוונה גם ללשון נקבה ולהיפך.

## אופן הגשת ההצעה

**הצעות מועמדות יש להגיש לאגף משאבי אנוש בכתובת מייל:** **Michrazim.hr@bat-yam.muni.il**

**עד לתאריך 17.9.20\_(עד השעה 12:00).**

 **בכבוד רב,**

 **צביקה ברוט**

 **ראש העיר**